ming030890/wiki-yue-high-quality huggingface dataset:
1984年夏季奧林匹克運動會

1984年夏季奧林匹克運動會係第23屆現代奧林匹克運動會，1984年7月28號到8月12號喺美國洛杉磯搞。

賽事焦點
1984年5月8號，由於蘇聯以「顧及選手安全」同埋「反對奧運會商業化」為理由，宣布缺席呢屆夏季奧運會，結果呢屆奧運畀19個國家（當中包括7個東歐社會主義國家：蘇聯、東德、捷克斯洛伐克、匈牙利人民共和國、保加利亞人民共和國、波蘭人民共和國、阿爾巴尼亞社會主義人民共和國，同埋第二世界成員國：古巴、也門民主人民共和國、伊朗、阿富汗民主共和國、蒙古人民共和國、北韓、老撾、越南、埃塞俄比亞、安哥拉、利比亞、布基納法索）抵制（之但係，布基納法索、伊朗、利比亞同埋阿爾巴尼亞係自願杯葛1984年奧運會嘅），作為對以美國為首嘅資本主義列國杯葛上一屆奧運嘅回應。（第二世界國家裡面，中華人民共和國、羅馬尼亞社會主義共和國、南斯拉夫社會主義聯邦共和國、索馬里民主共和國、貝寧人民共和國、剛果人民共和國同埋莫三鼻給人民共和國參加，呢啲國家同蘇聯關係唔係咁好）
中華人民共和國自1952年部分參加之後，呢屆終於可以全程參加夏季奧運會，而且，許海峰喺男子50米手槍慢射比賽入面打贏瑞典選手，重做埋中國史上頭一位奧運冠軍。
中華民國重返闊別咗三屆（1952、1976同埋1980年）嘅夏季奧運，第一次以「中華台北」嘅名義參加夏季奧運會。
喺開幕典禮裏面，中華人民共和國代表團同埋中華台北代表團入場時，背景音樂同樣係中國人民解放軍軍歌《三大紀律八項注意》（呢個旋律，中華台北方面叫做《國民革命軍軍歌》）。
喺男子60公斤級舉重比賽裡面，嚟自中國大陸同埋中華台北嘅選手（陳偉強同埋蔡溫義）分別攞到金牌同埋銅牌。
中國男子體操選手李寧攞到自由體操、鞍馬同埋吊環三項單項金牌，成為到目前為止，中國選手喺單屆奧運會入面攞到金牌數目最多嘅運動員（喺2008北京奧運裏面，中國選手鄒凱追平咗佢嘅三金記錄）。
美國嘅田徑運動員卡爾·劉易斯攞到男子100米、男子200米（刷新奧運會記錄）、男子跳遠同埋男子4乘100米接力跑（刷新世界記錄）4面金牌。
美國嘅女子體操運動員瑪莉·盧·雷頓打破咗東歐列強壟斷女子體操個人全能金牌嘅局面。
來自摩洛哥嘅納華爾·阿勒·慕達華基（Nawal El Moutawakel）贏得女子400米跨欄金牌，成為咗穆斯林國家同埋非洲國家裏面，第一個喺奧運會攞到金牌嘅女運動員。
女子馬拉松、韻律體操同埋韻律泳首次成為奧運會項目，網球同埋棒球做咗表演項目。
2024年美洲國家盃B組

2024年美洲國家盃B組會喺2024年6月22至30號舉行。小組前兩名球隊會晉級淘汰賽。
2024年美洲國家盃D組

2024年美洲國家盃D組會喺2024年6月24至7月2號舉行。小組前兩名球隊會晉級淘汰賽。
海珠廣場站

海珠廣場站（粵拼：hoi2 zyu1 gwong2 coeng4 zaam6，英文：Haizhu Square Station）係廣州地鐵2號綫同6號綫嘅轉車車站，喺越秀區一德路、廣州起義路同泰康路嘅交界。不過兩個站廳同月台嘅開放時間都唔同，其中2號綫區域喺2002年12月29號開放，而6號綫喺2013年12月28號開放。
佢亦係廣州地鐵入面，最深嘅車站（其中6號綫嘅鐵路軌喺-33.45米深嘅地方）。

樓層
呢個站一共有地下5層樓。其中地下1樓係2號綫同6號綫嘅站廳；地下2樓同埋3樓係2號綫同6號綫嘅設備區；而地下4樓係2號綫嘅月台，地下5樓係2號綫嘅月台。雖然話6號綫嘅站廳入面有廁所（喺F出入口附近），但係2號綫嗰邊冇。提醒：呢個站係冇休息室響度。

站廳
海珠廣場站分開咗2號綫同6號綫兩個站廳。其中2號綫嘅收費區喺站廳嘅東邊，而6號綫嘅收費區喺站廳嘅南邊。不過唔理佢係免費區定收費區，都有通道連埋一齊。而收費區有好多部扶手電梯同樓梯、專用𨋢往返月台都得。兩個車站嘅顏色同月台大字嘅字體同設計都唔一樣。
海珠廣場站嘅站廳全景（註：呢兩個站廳都喺同一層樓！！！）2號綫嘅站廳全景6號綫嘅站廳全景
另外，呢個站嘅站廳入面有公廁，喺F出入口嗰邊。

月台
呢個站嘅2號綫月台喺海珠廣場嘅綠化西廣場地底，而6號綫月台喺海珠廣場嘅東廣場西北邊嘅地底。其中2號綫喺上面，6號綫喺下面。兩條線嘅月台組成好似個英文字母「L」字噉。喺站廳同站台都有轉車嘅通道響度。
海珠廣場站嘅月台全景圖2號綫嘅月台全景（去廣州南站嗰邊，喺2015年1月28號影。）6號綫嘅月台全景（去潯峰崗嗰邊，喺2015年1月28號影。）

商鋪同自助服務
而家嘅海珠廣場站入面有好多唔同類嘅鋪頭畀乘客買嘢同埋食嘢，好似有便利檔、涼茶舖同洗衫舖、書店等。
另外，海珠廣場站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商鋪
鴻福堂
7-Eleven
天天洗衣
日閱堂
鄧老涼茶

出入口
海珠廣場站冚唪唥嘅出入口A出入口A出入口 B1出入口B1出入口 B3出入口B3出入口 D出入口D出入口 E1同E2出入口E1同E2出入口 F出入口F出入口
呢個站一共有7個出入口，分別係A、B1、B2、B3、D、E，F。從2017年10月15號開始實行嚴格安檢制度之後，雖然往返B1、B2、B3、E，F五個出入口之間毋須接受安檢，但呢五個出入口同A、D出入口之間當成過街通道往返嘅話，都要接受人過安全門、物過X光機、液體過檢測儀嘅制度。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1988年嘅「十字線網」規劃入面就出咗嗌「海珠廣場」嘅站。佢就係嗰時2號綫嘅車站，就喺而家呢度。到咗1997年嘅《廣州市城市快速軌道交通線網規劃研究（最終報告）》入面話咗呢個站係嗰時舊2號綫同7號綫嘅轉車車站，重加入咗2號綫首通段嘅工程入面，不過嗰時嘅7號綫係遠期規劃，所以喺起緊嗰陣冇事先留低轉車條件。但係2003年嘅規劃入面話咗呢個站重係兩條地鐵路線嘅轉車車站，不過7號綫就變咗而家嘅6號綫。

工程
到咗1998年7月28號，呢個站正式開始逳手起，佢重係2號綫第一個開始逳手起嘅站。不過起緊呢個站嗰陣就試過取消咗海珠橋附近一大堆巴士站。而工程一直持續到2002年6月份先至搞掂。

開通
到咗2002年12月29號，2號綫首通段（三元里往返曉港）開通咗之後正式開始營運。

工程
到咗2006年8月28號，呢個站就正式開始逳手起6號綫嗰橛。而工程喺2013年中先至搞掂。

開通
到咗2013年12月28號，6號綫首通段（潯峰崗往返長湴）開通咗之後，6號綫區域正式開放。

出入口
呢個站喺開通初期凈係得5個出入口，後嚟喺6號綫開咗之後先至多咗2個出入口。

利用狀況
呢個站附近有好多間大型賓館，重有海珠廣場同埋海珠橋嘅景響度；喺2013年12月28號晏晝兩點開通6號綫之前，呢個站離一德路嘅批發市場一條街最近。佢係廣州地鐵嘅其一繁忙車站。喺6號綫開通咗之後，客流重上升咗。

轉車須知
2號綫同6號綫之間嘅轉車通道，喺2號綫月台北邊同6號綫月台西邊之間。但喺客流高峰時，凈畀上唔畀落。
雖然話呢個站喺起緊地鐵2號綫嗰陣，冇事先留低轉車嘅站台結構，但係喺起緊6號綫嗰陣，就整咗條通道去2號綫嘅月臺南邊同6號線月臺嘅西邊接埋一齊。而轉車方面，幾乎係區莊站同燕塘站嘅混合版。所以轉車嗰陣要注意：
6號綫→2號綫：
要去到月台嘅西邊先至可以轉2號綫。雖然話月台嘅東邊都可以轉到2號綫，但係要兜出去站廳嗰度，跟住搵到2號綫站廳嗰邊嘅樓梯落去先至可以見到2號綫嘅月台。
2號綫→6號綫：
一定要出去站廳，行去有寫住「6號綫」嘅方向標記牌嗰邊落去，到咗6號綫嘅站廳，再落2層樓嘅地下之後就到6號綫嘅月台。雖然話月台嘅南邊條通道入面都可以見到6號綫嘅月台，但係嗰度好崖广，千祈唔好落去！因為嗰度係逆行方向，唔畀倒流！

附近嘅建築同景區
車站附近建築景區：左邊張相係廣州賓館，中間張相係華廈大酒店，右邊張相係廣州解放紀念碑。
車站附近建築景區：左邊張相係海印繽繽廣場，右邊張相係中國人民銀行廣州分行舊址。

9個文化站
文化藝術牆（6號綫）
海珠廣場站嘅柱面裝飾（6號綫）
呢個站係6號綫嘅首期工程嘅九個文化站入面嘅其中一個文化站，喺呢個站嘅站廳入面整咗主題係「今•昔」嘅文化藝術牆，佢嘅主要内容係圍繞咗海珠橋同埋珠江兩邊嘅景係點變嘅。而柱面嘅裝飾內容就係舊陣時海珠橋嘅雙拱結構。不過2號綫冇呢筍嘢玩啊！但係喺2014年4月10號，廣州地鐵入面嘅6個車站會再繼續添加「文化牆」嘅裝飾，當中就包括咗呢個站。而呢個站添加文化牆嘅理由係：呢度係廣州城區入面，最重要嘅城市文化中心站，佢重係喺廣州入面，本土性最强嘅地區。雖然話6號綫本身有整咗文化牆，但係喺2號綫就冇整到。所以文化牆將會喺2號線入面出現。
公共漏洞同暴露

公共漏洞同暴露（Common Vulnerabilities and Exposures，CVE）係一個列出同討論電腦保安上常見嘅漏洞嘅資料庫。
松岡李那

松岡李那（Matsuoka Rina/Linah，1989年1月30號—）係日本籍女模特兒，喺日本廣島縣吳市出世。佢識得講日語、英語同廣東話，13歲嗰陣被美容院邀請做女模特兒入行，2010年去香港接拍快餐店廣告而令香港人熟悉，之後繼續拍廣告、行Show同埋喺2011年開始拍電影。2013年1月尾生日同林子祥個仔林德信傳緋聞。
平凡羣

喺數學上，平凡羣（英文：trivial group）係一個羣，底下嘅集入面得一粒元素。而喺抽象代數入面，呢啲平凡羣都係一樣嘅。佢入面唯一嘅元素，就係叫Identity，多數叫佢做e、1或者0。根據呢個羣嘅定義，佢會有一個運算「•」，而。
平凡羣唔等於空集。空集係個一粒元素都冇嘅集，由於佢連Identity都冇，所以空集唔係一個羣。
任何一個羣G，都有一個子集係得一粒元素identity，呢個係一個G嘅子羣。因為佢係一個平凡羣，又係一個子集，咁就會叫佢做G嘅平凡子羣。

性質
平凡羣係一個循環羣。佢嘅規律係1。多數會叫佢做Z1或者做C1。
如果個羣係用加法，佢個平凡羣就係叫做0。
如果個羣係用乘法，佢個平凡羣就係叫做1。
任何一個羣G同平凡羣嘅直積都同自己（G）同構。
係羣範疇或者阿標羣範疇入面，平凡羣係零物件，即係佢又係初物件，又係末物件。
如果配以平凡排序嘅話，平凡羣就係一個線性排序羣。
台灣綠黨

台灣綠黨（英文：Green Party Taiwan，簡寫GPT），簡稱綠黨，係喺1996年1月25號成立嘅。呢個係一個公民社會開放嘅參政平台，鼓勵有相同政治理念、價值同目標嘅積極公民加入。綠黨主張綠色政治，內容包括環境保護、生態平衡、草根民主、社會平等同世界和平。佢哋仲積極同全球綠黨同環保組織交流，係亞太綠色聯盟嘅發起團體之一，仲喺2010年主辦咗第二屆亞太綠人大會。
艾里斯利馬素

艾里斯利馬素（希臘文：Άρης Λεμεσού）係塞浦路斯利馬索一間職業足球球會，依家踢緊塞浦路斯甲組足球聯賽。
黃家灝

黃家灝（英文：Elvis Wong，藝名：KC，1997年8月21號—），係香港男舞蹈員同排舞師，2023年《全民造星V》嘅亞軍，賽後做咗MakerVille合約男藝員。

簡介
黃家灝由讀中學開始學舞，之後仲全身投入鑽研舞藝，仲出國參賽同受訓，與女朋友楊安妮同其他朋友組成咗Yakiniku舞團。但佢原先去日本受訓嘅計劃受疫情影響中斷咗，加上之前女朋友參與《全民造星IV》嗰陣佢做過軍師，搞到佢都報名試下參加《全民造星V》。
喺《全民造星V》播映前期，因為他個編號99同第一屆冠軍姜濤一樣，加上佢喺主題曲MV、公開演出同宣傳照入面表現突出，畀一啲媒體叫做「姜濤接班人」。佢經歷咗五輪比賽後成功入到十強，喺總決賽入面同楊安妮合作跳唱原創歌曲《Wake It Up》，第二輪自選項目就揀咗表演個人舞蹈，最終喺評審評分入面拎第1、觀眾投票拎第3，最後攞到亞軍。
另外，佢同楊安妮都係跳舞老師同排舞師，而佢兩個都教過男子組合P1X3L跳舞、幫佢哋排過舞。
黃家灝喺2023年9月頭嘅時候畀記者訪問，透露嗰陣仲未同ViuTV簽約，亦話佢未來希望向成為「舞王」嘅方向發展。2023年10月，黃家灝喺《ViuTV 2024》節目巡禮出場，同時公布佢已經同ViuTV簽約做佢哋旗下藝人。
MakerVille喺2024年2月29號安排黃家灝同田曜誠以期間限定組合「KC & Tsoul」推出跳舞MV《GET SILLY》。

個人生活
黃家灝曾經係MakerVille女藝人楊安妮嘅男朋友，喺佢參加《全民造星IV》嗰陣做佢軍師，幫佢排舞同伴舞，到2024年傳出佢哋已經分手結束6年情。
黃家灝嘅偶像係香港網絡紅人林慧韡（達哥），佢喺《全民造星V》99強嘅自選項目，就係用達哥讀嘅潮文嚟創作舞蹈。

《全民造星V》（2023）
2023年，黃家灝參加ViuTV嘅選秀節目《全民造星V》，參賽號碼係99，佢嘅參賽過程列喺下面。
威廉二世足球會

威廉二世足球會（英文：Willem II Tilburg）係荷蘭蒂爾堡一間職業足球球會，依家踢緊荷蘭甲組足球聯賽。
格羅寧根足球會

格羅寧根足球會（英文：FC Groningen）係荷蘭格羅寧根一間職業足球球會，依家踢緊荷蘭甲組足球聯賽。
10月10號

10月10號係公曆年嘅第283日（閏年第284日），離年尾重有82日。
<< - 10月 - >>



若果發現倒數時間唔準，請刷新頁面快取。
1733年：波蘭王位繼承戰爭爆發，打到1738年。
1868年：古巴獨立。
1911年：辛亥革命—夜晚10點30分，中國革命黨人喺湖北武昌發動武裝起義，攻佔楚望台軍械庫；天光前佔領埋督署同埋鎮司令部。
1913年：巴拿馬運河通航。
1914年：斐迪南一世 (羅馬尼亞)即位爲羅馬尼亞王。
1924年：孫中山平定廣州商團暴亂。
1938年：日本軍喺廣東大亞灣登陸，進攻廣州。
1938年：香港婦女組織香港中國婦女會成立。
1945年：中國國民黨同中國共產黨响重慶簽訂《雙十協定》。
1970年：斐濟由英國獨立，國號「斐濟自治領」（Dominion of Fiji），並加入英聯邦。
1975年：戴卓爾夫人做英國保守黨主席，成為保守黨第一個女黨魁。
2006年：臺灣施明德幾個人發起反貪腐運動之天下圍攻，抗議陳水扁同民進黨貪腐無能。
2010年：荷蘭屬地荷屬安的列斯和平瓦解，五個主要島嶼之後各自為政，但係仍然留喺荷蘭王國裏面。
2017年：第51屆利比里亞總統選舉首輪投票，由佐治·韋亞同博阿凱進入12月26號嘅次輪投票。
2019年：2019年世界沙灘運動會喺美國加利福尼亞州聖迭戈開幕，賽期至10月15號。
博雅山莊

博雅山莊又叫渭濱城（英文：Wai Bun Castle），位於香港沙田區大圍城門河河畔，鄰近美城苑，係一座休憩遊樂公園場地。

起源
「博雅山莊」嘅前身係梅苑別墅同合興隆魚翅廠，原本佔地41,909平方呎。1971年，總探長呂樂用渭濱置業有限公司（Wai Bun Land Investment Company Limited）嘅名義買咗，當做佢嘅度假別墅。有傳聞話呢座別墅其實係間地下賭場。
嗰陣時，成座博雅山莊俾被幅十幾呎高嘅大麻石城牆包圍住，所以附近啲村民叫佢做萬里長城。博雅山莊出入口同盡頭都有大閘：正閘同後閘，頂上刻住「博雅山莊」嘅橫匾，仲有「癸丑春立」四個字，即係話1973年春天起好嘅。仲有一個刻住「渭濱城」橫匾嘅車道。入到正閘，有另一個拱門，上面寫住「晚清」，仲有呂姓嘅對聯：「莆田世澤，渭水家聲。」後面係大廳、工人房、廚房同埋儲物室，經過鑲咗大理石嘅長廊，上到2樓有9間房，其中2間有盥洗室。主樓外面有個池塘同個超大假山，假山入面有個漢白玉石蓮座嘅觀音像。池塘西邊係「龍津閣」中式樓閣；東邊係「博苑」涼亭。
渭濱置業有限公司攞博雅山莊做抵押，向香港國際酒樓集團借咗6百萬港紙，1973年，呂樂經加拿大移民去咗台灣。1977年到1987年間，酒樓喺博雅山莊度開咗間叫國際城嘅園林式中國餐廳。不過1987年2月政府為咗起城門隧道公路，收返咗部分地，嗰陣時大部分博雅山莊嘅建築都拆咗，搞到博雅山莊一分為二。剩低未拆嘅私人花園（包括池塘同龍津閣）之後被新鴻基地產買咗（本來諗住起曉翠山莊嘅後續期數），2004年補咗地價，喺2005-06年拆咗重建，變成而家嘅壹號雲頂第一同第三期。
葉廣權

葉廣權，香港音樂創作人，曾經係譚詠麟，關淑怡等歌手嘅御用監製。
一新美術館

一新美術館（Sun Museum）係一間香港嘅非牟利民營博物館，2015年5月由孫少文基金會成立，由孫燕華創辦。
館址初期位於觀塘海濱道，2024年10月搬去港島西營盤西源里1號瑧蓺地下及1樓。樓高兩層，總面積約6,000平方呎，可容納約60件藝術品，包括大型作品，同時也可用作演講場地。

地址
港島西營盤西源里1號瑧蓺地下及1樓。
香港管理專業協會李國寶中學

香港管理專業協會李國寶中學（英文：HKMA David Li Kwok Po College）係香港一間無宗教背景嘅 Band 1 直接資助英文中學。2000年9月由香港管理專業協會（HKMA）創校。

特色
有大約20% 非華裔學生入讀。外籍教師佔老師總數15%。

學科
多數科目英文授課，除法文科同中文、中史。中一至中三級中國語文科及中史用粵語及普通話、中四至中六級中文用粵語教，同中史唔係用外語教學。

設施
2000年啟用，校舍屬新型「千禧校舍」，佔地8000平方米，樓高8層。課室30間，擁有一個多用途禮堂、兩個圖書館、16間特別用途室、4間多媒體學習室（當中包括一間Mac Lab）、小食部、網球場、籃球場同足球場。

課外活動
學生須選擇40多種課外活動中最少一項，選擇有：
運動項目：攀石、行山、體育舞蹈、球類活動；
制服團隊：香港航空青年團，香港紅十字會；
音樂項目：銅管樂隊、敲擊樂、手鐘、薩克管、單簧管；
興趣項目：日語、韓語、藝術、棋藝、Coding、校園電視台、舞蹈、行山、卡牌、懷天義工組、家政、魔術、野外定向、咖啡、閲讀、3D模型；
學術項目：英文、中國文化、數學、法文、科學。
卡留治山站

卡留治山站（英文：Crouch Hill railway station）係倫敦地上鐵福音樹至巴京綫嘅一個車站，位於北倫敦依士靈頓區（英文：London Borough of Islington）嘅獅特留綠地（英文：Stroud Green）。

設計
呢個車站有兩個月台。一號月台服務往福音樹站嘅列車，二號月台服務往巴京河畔站（英文：Barking Riverside railway station）嘅列車。呢個站有兩部售票機、兩部蠔卡（英文：Oyster card）機同兩個候車室。
車站入口（攝於 2024 年 3 月）
呢個站唯一一個入站嘅方式係經一條樓梯，目前並冇起升降機嘅計劃。
俄羅斯蘇維埃聯邦社會主義共和國

俄羅斯蘇維埃聯邦社會主義共和國（Российская Советская Федеративная Социалистическая Республика），簡稱蘇俄，係蘇聯頭一個加盟國，亦係面積最大、人口最多、最具影響力嘅加盟國，佢嘅首府莫斯科同時係蘇聯首都。
隨住1991年蘇聯解體，蘇俄亦改國號俄羅斯聯邦，更做咗聯合國安理會嘅常任理事國。
湯樂瑤

湯樂瑤（Cassandre Tong，簡稱Cass，1996年8月8號—）係香港女藝人湯洛雯個細妹，香港中文大學法律系畢業，2018年開始兼職廣告模特兒。
湯樂瑤個名個「樂」字同家姐個名個「洛」字寫法唔同，但早期傳媒都寫佢個名做「湯洛瑤」。樂瑤後來爆料話兩姐妹本名都用「樂」，係姐姐後來改名。
楊殷彤

楊殷彤（英文：Violet Yeung，1998年2月25號—），綽號阿櫻，係香港YouTuber同女演員，主要活躍YouTube頻道「Chill Up」，2022年參加ViuTV真人騷《尾二一屆口罩小姐選舉》。

簡歷
楊殷彤喺香港出世，大專讀香港知專設計學院時裝及形象設計學系。
佢開嘅YouTube Channel早期主要圍繞水晶，後尾以動漫開箱、另類寵物分享為主。
楊殷彤亦精通命理學，八字算命、奇門遁甲、解卦，雷諾曼卡牌等。
混音

混音（英文：mixing）概念上係指將多個聲結合成一條或者多條聲道嘅過程。喺呢個過程當中，用家可以更改啲聲嘅大細聲、左右位同頻率等嘅特性。
不過，喺音樂製作，混音嘅目的係令完成品有均衡、冇瑕疵嘅聲，所以會顧及到其他嘢。例如，流行音樂通常都會用到壓縮；如果完成品係管弦樂團式嘅錄音，但係原本嘅聲係唔同樂器唔同音軌，為咗模擬樂團喺真嘅音樂廳演奏，混音唔單止要調校每條音軌嘅大細聲，仲要調校埋左右位同加適量嘅殘響（reverb）等等嘅嘢。
金合歡屬

金合歡屬（粵拼：gam1 hap6 fun1 suk6；學名：Vachellia），又叫金鳳屬（gam1 fung6 suk6），係豆科下面嘅一屬。入面有差唔多160種植物，全球嘅熱帶到溫帶地區都可以搵到。
相思樹屬

相思樹屬（粵拼：soeng1 si1 syu6 suk6；學名：Acacia），又叫聲息花屬（sing1 sik1 faa1 suk6），係豆科下面嘅一屬。入面有差唔多1000多種植物，其中有960種喺澳洲出，其他喺全球嘅熱帶到溫帶地區都可以搵到。
分佈語義學

分佈語義學（粵拼：fan1 bou3 jyu5 ji6 hok6）係一種研究語義嘅大方向。分佈語義學研究者會睇大量嘅語言數據，留意隻語言啲嘢（例如字詞）嘅分佈性質，從而量化噉研究語言嘅語義。呢套研究基於語言學上嘅分佈假說。

分佈假說
睇埋：同義詞
語義分佈假說個諗頭係講語言點樣表達意思嘅。呢套學說講，要決定一隻字詞嘅語義，可以睇吓佢傾向同邊啲字詞「可互換」，用粵語語句做例子：
「個差人拉咗個賊。」
「個警察拉咗個賊。」
差人同警察喺（例如）99% 嘅情況下都可互換，就算將差人換做警察，句嘢嘅合理度都唔會變。相比之下，差人同女警嘅可互換度會低啲，可能得 50%，而差人同蘋果嘅可互換度就仲低。
根據語義分佈假說，研究者可以畀電腦讀取極之大量——講緊幾億字咁多——嘅合理語句，就達到教電腦學識理解語言背後嘅意思。呢點就係大語言模型背後嘅原理。
重陽

重陽，又名重九，係唐人一節日，喺夏曆九月初九。九月初九，有兩個九字，所以叫重九。漢中業以後嘅儒家陰陽觀，認為有六陰九陽。九係陽數，所以重九，又叫做重陽。民間嚮當日有登高嘅風俗，所以呢個節日又叫登高節。除此之外，仲有茱萸節同菊花節之類嘅名。

由來
關於重陽節嘅由來有好多講法：
南朝梁人吳均之《續齊諧記》載：傳說東漢時，汝南縣有一個叫桓景嘅人，佢所住嘅地方突然發生大瘟疫，桓景嘅父母亦因此病死，所以佢到東南山拜師學藝，仙人費長房畀桓景一把降妖青龍劍。桓景早起晚睡，披星戴月，勤學苦練。一日，費長房講：「九月九日，瘟魔又要來，你可以回去除害。」並且畀咗佢茱萸葉子一包，菊花酒一瓶，畀佢家鄉父老登高避禍。於是佢就離開返到家鄉，九月九嗰日，佢帶住老婆仔女、鄉親父老登上咗附近嘅一座山。將茱萸葉分畀大家隨身帶住，瘟魔就唔敢埋身。又將菊花酒倒出來，每人飲咗一口，避免染瘟疫。佢同瘟魔搏鬥，最後殺死咗瘟魔。汝河兩岸嘅百姓，就將九月九登高避禍、桓景劍刺瘟魔故事一直流傳到今日。從嗰時開始，啲人就過起重陽節來，有咗重九登高嘅風俗。唐代嘅《初學記》同宋代嘅《太平禦覽》等多種重要類書都轉述咗吳均《續齊諧記》裏嘅呢個故事，並認為九月九日登高飲菊花酒，婦女喺胳膊上系茱萸囊辟邪去災嘅習俗由此而來。
漢劉歆《西京雜記》記載：漢高祖劉邦嘅愛妾戚夫人被呂后害死後，戚夫人嘅侍女賈佩蘭亦被驅逐出宮，嫁畀扶風人段儒，閒談時曾提到佢喺宮廷時，每年九月九日佩茱萸，食蓬餌，飲菊花酒，以辟邪延壽。
唐代詩人沈佺期《九日臨渭亭侍宴應制得長字》詩：「魏文頌菊蕊，漢武賜萸囊……，年年重九慶，日月奉天長」。
《舊唐書·王勃傳》記載：王勃嘅《滕王閣序》就係喺重陽節呢一日寫出來嘅。當時王勃嘅老竇擔任交趾令，王勃前往探視老竇，九月九日路過南昌時，洪州州牧閻伯嶼正喺重修嘅滕王閣中宴請賓客同部屬，佢想誇耀女婿吳子章（孟學士）嘅才氣，就事先攞出紙筆請賓客動筆作序，所有嘅賓客都知道佢嘅用意，無人敢做。點知王勃事先並唔知道州牧嘅用心，於是毫不謙讓接過紙筆。州牧原本心入面好激氣，立即派人喺旁邊睇王勃書寫，點知王勃才氣不凡，積埋好耐嘅心情完全發洩出來，文章越寫越好，當寫到「落霞與孤鶩齊飛，秋水共長天一色」嘅詞句時，忍不住拍案叫絕！王勃從此一舉名震詩壇。
Black Box Office

Black Box OfficeYouTube資料活躍年代2023年到而家類型娛樂訂閱212,000總點擊率25,535,954喺2024年10月11號嘅訂閱同點擊率。
Black Box Office，簡稱BBO，係香港嘅YouTube頻道。喺2023年開始運作，主要製作同娛樂有關嘅短片，搵唔同藝人嘉賓參與拍攝。創辦人係曾達恩（混血肥仔），係佢將自己創辦嘅啱Channel賣盤後另起爐灶復出嘅新頻道，亦搵到電影公司CFO黃詠茵（Ella）做新公司董事。
利華古遜足球會

利華古遜足球會（德文：Bayer 04 Leverkusen Fußball GmbH）係德國利華古遜嘅一間職業足球球會，喺1904年成立，依家踢緊德國甲組足球聯賽‎。
2024年基隆市市長謝國樑罷免案

中國國民黨籍政治人物謝國樑，喺擔任第11任基隆市市長任內，被基隆市市民依《公職人員選舉罷免法》提起罷免程序，簡稱罷樑案，係繼高雄市長韓國瑜罷免案後，被提起罷免程序嘅縣市首長，而家罷免程序已經喺2024年5月11號進入第二階段嘅連署行動。

時代力量
時代力量黨主席王婉諭表示，有心人士為咗鬥爭同政治利益將呢次罷免視作藍綠鬥爭。佢認為謝國樑市政表現失格，自己係基隆人嘅話將會支持罷免。
蔡黃鳳儀

蔡黃鳳儀係香港前警務人員，2004年獲頒發香港警察榮譽獎章，並喺2006年成為警隊歷史上首位掌管警察公共關係科嘅「公關一姐」。
佢曾經參與過1998年搬機場嘅行動，亦曾喺保安局任職。
雖然蔡黃鳳儀職位高升，但有傳媒形容佢對記者提問漠不關心，雙方關係陷入冷淡。
佢嘅丈夫蔡育群曾經捲入「老婆升老公」嘅利益衝突風波，引起外界關注。
DJ Boy

《DJ Boy》係香港組合花生女郎嘅第1張唱片，喺1991年12月推出。
柏林地鐵

柏林地鐵（德文：U-Bahn Berlin）係德國首都柏林嘅地鐵系統，亦係歐洲第4條通車嘅地鐵系統，同國際地鐵聯盟嘅成員。柏林地鐵、柏林快鐵同埋柏林電車都係柏林市民成日用嘅公共交通工具。
柏林公共柏林地鐵喺1896年開始動工，並喺1902年通車。柏林地鐵系統經歷咗唔少大事包括：一戰、二戰、同埋東西柏林分裂。而家柏林地鐵一共有9條路線，全長146公里，同埋173個站。 柏林地鐵全部路線都用750伏嚟到供電。
柏林地鐵係德國最大嘅地鐵系統，2019年柏林地鐵嘅載客量達到咗五億九千六百萬人次。

史
喺19世紀末期，柏林市面臨咗非常之嚴重嘅交通擠塞問題。為咗解決呢個問題，西門子公司嘅創辦人啤咧·馮·西門子提出咗喺柏林起地下電氣化鐵路。1896年，柏林地鐵嘅建造工程正式開始。1902年，柏林地鐵U2線Stralauer Tor至Potsdamer Platz段通車。
啱啱通咗車嘅柏林地鐵
陳少慧

陳少慧係香港親中派醫療界人士。佢時常喺專欄發表醫療相關嘅意見，亦因撐警立場而引起公眾關注。
佢喺香港反送中運動期間發表過支持執法表現備受爭議嘅香港警察嘅言論，包括指淘大商場有小學生被捕係父母自招後果。另外，喺運動期間，有唔少人喺衝突之中受傷，中間派醫學界立法會議員陳沛然曾經呼籲各界冷靜，唔好衝擊醫院，亦香港警察喺公立醫院內拘捕求診同正接受治療嘅示威者有所關注，希望公立醫院唔好再洩露病人資料俾警方。坊間有意見討論醫院係咪要撤走警崗嘅警員，本來陳沛然並無評論，但陳少慧就聲稱佢有呢個主張，話感到蒙羞，又聲稱縱使警察受到不禮貌同暴力，都從未離開工作崗位，結果換來陳沛然反駁。
心田

《心田》係香港歌手倫永亮嘅唱片，喺1994年12月推出。
不要拿我和他做比較

《不要拿我和他做比較》係香港歌手倫永亮嘅唱片，亦係佢第二張國語碟，喺1996年3月15日推出。
設計

設計，廣東話可以索性叫「粵拼：di6 saai1」（粵音假借：啲嘥），喺日常嘅用法，即係運用想像力去創作，好似設計衫、設計圖案... 等。但係專業嘅用法通常係指運用創造力解決問題，特別係為客人解決問題。

專業設計
睇埋：工程設計同藝術
專業講嘅設計通常係指根據某種既定嘅方法，針對某個特定嘅問題，去搵一個最理想嘅解決方案。一般認為有工程學同美學兩個傳統。
喺工程學，設計係指對某個系統嘅組成同功能作出定義:25，而喺美術，設計就通常指根據某種既定嘅方法同一啲基礎嘅考慮，對問題作出全面分析，而作出一個最好嘅解決方案。一般認為爾兩個係唔同嘅傳統，但係有人指出美術設計講嘅 ｢設計思維｣（design thinking，又叫設計思考，即係設計師嘅恁嘢方法）其實都係來自工程學。

設計嘅層次
對於設計係乜嘅爾個問題，丹麥設計中心（Danish Design Center）曾經對 ｢設計｣ 定義咗四個唔同嘅層次:17：
非專業設計（nondesign），一般唔會理用家點睇
純綷整靚啲嘢（design as styling）
用規範化嘅過程整嘢（design as process）
創新（design as innovation）
根據爾個定義，日常講嘅設計應該通常係指第二層次，而專業設計就通常指第三或者第四層次（美術傳統比較多指第三層次）。
馬德華

馬德華（粵拼：maa5 dak1 waa4；簡化字：马德华；1945年8月11號—），山東武城人，回族，中國一級演員。

經歷
馬德華初頭係北方崑曲劇院嘅崑曲丑角演員，1986年出演電視劇《西遊記》，喺電視劇入面除咗飾演豬八戒之外，亦演過天蓬元帥、山神等，一舉成名。
之後，重出演《老人的故事》、《吳承恩與西遊記》等電視劇。
大山羨代

大山羨代（粵拼：daai6 saan1 sin6 doi6；日文：大山 のぶ代(Ōyama Nobuyo)；1933年10月16號—2024年9月29號），又譯大山千代（daai6 saan1 cin1 doi6）、大山信代（daai6 saan1 seon3 doi6），原名山下羨代（婚前姓大山；saan1 haa6 sin6 doi6），係日本前女配音員，東京都澀谷區人，1956年出道，2015年引退，比較出名嘅配音動畫包括1979年版嘅《多啦A夢》。佢老公係藝人砂川啟介。
佢響2012年證實患上老人痴呆症，重時好時壞。佢老公砂川啟介響一個節目上面話大山羨代佢已經唔記得咗有多啦A夢爾回事。響2016年，砂川啟介因為證實患上尿管癌而要入院，所以就將大山羨代送去老人院。砂川啟介喺2017年逝世。
和民

和民（ワタミ株式会社）係日本飲食集團，總部喺東京都大田區，1984年開始有業務，1986年開始用而家個公司名，主要品牌有居食屋和民。
海外業務方面，喺中國大陸、臺灣同香港等地都有。
日晷

日晷（粵拼：jat6 gwai2）係一種喺古代未有鐘錶嗰時成日用嘅簡易儀器。原理係用太陽嘅東升西落運動，將地上啲影因太陽嘅變化規律而整嘅。

構造同特性
日晷係由晷針同晷面兩部分組成。其中晷針用金屬條整，而晷面係劃住時線。晷針從晷面嘅中間穿出嚟，大多數同晷面垂直。而晷針嘅影喺陽光變咗個位之後就移到唔同嘅時線，就好似而家時鐘或手錶入面嘅時針噉。而晷面嘅刻度喺南北半球都唔一樣，但大多數嚟講，一般朝早嗰時，個影喺盤嘅西邊出現，跟住日影慢慢變短，向東北或東南移；喺太陽去到正南或正北最高位嗰時，針影喺正北或正南嘅方向，嗰時話明係中午；之後個影繼續向東南或東北移，直到個影喺盤嘅東邊；如估個影去到盤嘅東邊開始消失嘅話，話明嗰時係挨晚。而個影喺唔同緯度，出現同消失嘅時間都唔一樣。而個影喺北半球係偏北移，南半球係偏南移，所以點解北半球嘅晷面係順時針，南半球嘅晷面係逆時針嘅排法。

品種
日晷按晷面嘅唔同放法嚟分，佢可以分成地平日晷、赤道日晷、立晷、斜晷等。但大多數見到嘅係地平日晷同赤道日晷品種，由於太陽喺某個星期嘅指定兩三日內，升降路線都同晷面平行，所以晷針嘅太陽影喺晷面上做「勻速運動」。一般每年3月21號到9月23號期間，都要睇晷面上邊嘅影，而每年9月23號到第二年3月21號期間，都要睇晷面下邊嘅影。
赤道日晷
赤道日晷嘅晷針指向北天極，同地球嘅自轉軸平行。而晷面係一個圓盤，同赤道面平行，佢嘅上下兩個面有劃住時間或時辰。
地平日晷
地平日晷係由晷針同晷面整成，用日影嚟測到當日嘅節氣同時間。佢係水平放嘅，加上晷針成日垂直或同晷面傾斜，同赤道日晷唔一樣，晷面上嘅刻度都唔均勻嘅。
韋達體育會

韋達體育會（英文：Wydad AC）係摩洛哥卡薩布蘭卡嘅職業足球球會，依家踢緊摩洛哥足球甲級聯賽。
低滲溶液

低滲溶液（英文Hypotonic solution）即係溶液嘅水潛能高過細胞，咁樣，水嘅淨流向（net movement）就會從溶液進入細胞裏面。注意水係有出有入嘅，在淨移動中，入水多過出水。

細胞嘅反應
處於低滲溶液嘅細胞，會不停入水直至內外水潛能一樣。有時呢啲細胞會入太多水結果爆開，呢個情況通常出現喺動物細胞度。例如紅血球放咗喺低滲溶液之後爆開，血紅蛋白離開咗紅血球入咗血，又叫溶血現象。
而植物細胞因為有細胞壁嘅緣故，唔會爆開，只係會膨脹。植物細胞吸水膨脹會畀到植物支撑，尤其係草本嘅植物。
馬德鐘

馬德鐘（英文：Joe Ma；1968年6月27號—），身高6英尺1英寸（185厘米），係香港男藝人，邵氏兄弟旗下男藝人同無綫電視部頭合約男藝員，去過中國大陸發展。2018年憑電視劇《跳躍生命線》嘅「麥在田」喺《萬千星輝頒獎典禮2018》攞到「最佳男主角」。
王浩信

王浩信（英文：Vincent Wong，1983年7月7號—），原名王昊，係香港男演員同歌手，邵氏兄弟同無綫電視經理人合約藝員。
王浩信先後喺2017年同2020年嘅《萬千星輝頒獎典禮》攞到「最佳男主角」獎。2019年，王浩信喺《流行經典50年》演唱《至少還有你》，有網民讚唱得好。

生平
王浩信喺中國嘅新疆出世，但係細細個就已經跟父母落咗嚟香港。
佢入娛樂圈之前係做平面設計，有一次佢唱卡啦OK嗰陣無意間畀經理人發掘，因而入行，但係佢喺唱歌方面發展麻麻，後來佢歌手嘅約完咗，王浩信就加入無綫電視，開始拍戲。

家庭生活
王浩信同女友陳自瑤喺2011年11月11號上午晝11點舉行婚禮，後來兩人經常被傳出關係早已疏遠同埋離婚等嘅消息，但未有得到任何一方證實。2012年4月27號，陳自瑤生咗一個女王靖喬。2017年9月，佢接受訪問嘅時候話個女遺傳咗自己設計天分，鍾意畫畫，父女之間透過爸爸畫畫、女兒油顏色作親子溝通。王浩信同時表示個女遺傳咗佢好多，包括長腿，笑言擔心佢因此咁而多人追。
郭晉安

郭晉安（粵拼：gwok3 zeon3 on1，英文：Roger Kwok，1964年10月9號—）係香港男演員，無綫電視旗下藝人，代表作係《戇夫成龍》，扮丁常旺（阿旺）最多人識得。佢係個虔誠基督徒。

屋企
鄉下嚮廣東中山，香港長洲出世，郭晉安結過婚，前妻係無綫電視前藝員歐倩怡，有個仔郭令山同個女郭以雅。
聖保利

聖保利（英文：FC St. Pauli）係德國漢堡一間職業足球球會，依家踢緊德國甲組足球聯賽‎。
郭政鴻

郭政鴻（原名郭錦雄，英文：Derek Kok，1964年11月18號—）係香港武師同演員。
郭政鴻細細個就學功夫，又去過亞洲電視做替身，又拍過戲。之後走去參加新秀歌唱大賽，重喺台上打咗個唔使用手嘅後空翻。後嚟佢就俾人睇中去咗拍戲，重識咗周海媚。周海媚話佢知無綫有藝員訓練班讀，重幫佢遞埋表，於是乎佢就入咗第四期無綫藝員進修班，成為無綫演員，一做就做咗成廿年有多，夾夾埋埋拍咗成70部電視劇。

演出
呢個表唔完整，歡迎加料。
李施嬅

李施嬅2020年2月，李施嬅出席無綫電視劇集《法證先鋒IV》宣傳活動。女演員羅馬拼音Lee Sze Wah英文名Selena Lee花名Princess S別名李詩韻國籍 加拿大永久居留權 香港出世 (1981-02-12) 1981年2月12號（43歲） 英屬香港職業演員、電視主持、歌手語言粵語、國語、英語教育程度多倫多大學會計系畢業母校多倫多大學宗教信仰基督教配偶車崇健（2021年結婚）屋企人一兄一姊，另有同父異母嘅一弟一妹演奏樂器鋼琴出道作品《天涯俠醫》代表作品《肥田囍事》《寒山潛龍》《金宵大廈》《法證先鋒IV》《金宵大廈2》活躍年代2003年至今經紀公司無綫電視（2003-2019年）邵氏兄弟：香港、東南亞地區（2020年至？）網路電影資料庫（IMDb）資訊
獎
萬千星輝頒獎典禮最受歡迎電視女角色2019年《金宵大廈》- 章瑋／楊玉華（同楊千嬅一齊攞獎）最受歡迎電視拍檔2019年《金宵大廈》- 章瑋／楊玉華（同陳山聰一齊攞獎）其他獎星和無綫電視大獎飛躍進步女藝人2012年觀眾在民間電視大奬民選最佳女主角2019年《金宵大廈》章瑋／楊玉華
李施嬅（英文：Selena Lee Sze Wa；1981年2月12號—），曾經用過藝名李詩韻，到2015年先至用返原名。佢係香港女演員，加拿大多倫多華裔，做過無綫電視同邵氏兄弟旗下藝人。

簡介
2003年，李施嬅參加香港小姐競選，攞到「最上鏡小姐」同埋「才藝小姐」兩個獎，係史上唯一五甲不入嘅最上鏡小姐。之後同無綫電視簽約，主要拍電視劇。
2017年，佢憑微電影《Once More》贏咗European Cinematography Awards同埋Los Angeles Film Awards最佳女主角，成為雙料歐美影后。
2019年3月，李施嬅憑加拿大劇集《血同水（英文：Blood and Water (TV series)）》提名「第7屆加拿大銀幕獎（英文：7th Canadian Screen Awards）」女配角。同年4月初同TVB完約。
2020年1月，佢憑劇集《金宵大廈》嘅「章瑋／楊玉華」喺《萬千星輝頒獎典禮2019》攞到「最受歡迎電視女角色」。同年6月同邵氏兄弟簽約。
2022年3月31號，李施嬅喺社交網站透露自己有自體免疫性疾病（Autoimmune disease），由去年年底開始停工，而家接受緊治療。
2023年，李施嬅拍攝重頭劇《新聞女王》，套劇響同年年底播出。

感情生活
2019年七夕，李施嬅收到99枝紅玫瑰，唔知係咪新戀情。2021年2月，佢喺Instagram宣布結婚。未婚夫叫車崇健（Anson Cha），係一個私人健身教練。
李漫芬

李漫芬（英文：Fanny Lee，1974年6月13號—）係香港女演員、主持人同司儀，鄉下喺廣東潮州，1996年出道，2005年開始做香港無綫電視女藝員，曾經係香港無綫娛樂新聞台嘅主播，演出咗多部電視劇。2024年離巢。

電視劇（無綫電視）
呢個表唔完整，歡迎加料。
趙碩之

趙碩之（英文：Wylie Chiu，1987年11月18號—）係香港電影女演員，邵氏兄弟同無綫電視旗下藝人，曾經做過廣告模特兒，最出名係恒生銀行廣告，亦有拍過泳裝寫真集同青春電視劇。

演出作品
呢個表唔完整，歡迎加料。
張彥博

張彥博（Bob，1980年10月5號—）係香港唱作人同演員。前樂隊赤子成員，邵氏兄弟同無綫電視旗下藝人。

簡介
張彥博喺2005年同馮嘉輝、伍德耀組成樂隊赤子，2013年參與《2013快樂男聲》進入長沙唱區10強。
河國榮

河國榮（英文：Gregory Charles Rivers，1965年4月30號—2024年2月2號）係澳洲籍香港男藝人，邵氏兄弟旗下藝人，無綫電視前藝人。2015年，佢憑唱二次創作歌《亞視永恆》而喺網上爆紅，更喺毛記電視嘅第一屆十大勁曲金曲分獎典禮攞到「曲金曲獎」同「香港區最受歡迎男歌星」。2024年2月2號晚懷疑佢適應唔到2023年底喪妻之痛、患咗抑鬱症，欠債同多重病患而喺大坳門村（中文：大坳門）村屋燒炭自殺身亡。

演出作品
呢個表唔完整，歡迎加料。
李亞男

李亞男（Leanne Li，1984年11月25號—）係2005年度國際華裔小姐競選冠軍，香港邵氏兄弟前藝人，無綫電視前藝人。佢上海出世，自細移民加拿大，2004年贏溫哥華華裔小姐後，第二年到香港參選國際華裔小姐再贏。2015年佢同另一無綫藝員王祖藍拉埋天窗。
陳浚霆

陳浚霆喺香港出世，讀過香港國際學校，之後喺美國紐約大學讀書，修讀雙榮譽學士。2009年大學畢業後，佢做過公關公司，到2014年辭工返香港參加無綫電視歌唱比賽節目《超級巨聲4》，最後攞第十五名，之後簽約做無綫電視藝員，做過第28期無綫電視藝員訓練班旁聽生。
陳浚霆幕前演出包括拍電視劇同做節目主持，其中喺資訊節目《街市遊樂團》因為觀眾覺得佢成日畀另一主持江美儀恰而引起熱烈討論，之後澄清只係節目效果。佢喺2017年處境劇《開心速遞》入面飾演「龍璟風」，開始做戲份較多嘅角色。不過佢自從第130集（8月21號）之後，就超過一個月無喺套劇度出現過，重有過去兩輯佢都有份拍嘅《街市遊樂團》，9月中出街嘅第三輯基本上繼續沿用原班主持，但唯獨佢無份拍，兩單嘢夾埋引起坊間懷疑佢「畀人雪」嘅猜測。到10月中，證實佢離開咗無綫電視，亦代表《開心速遞》入面「龍璟風」條線正式宣告爛尾。陳浚霆之後接受訪問時話，解約後佢本嚟提議過自己可以拍多一集做交代，但無綫拒絕咗，話唔使佢都可以搞掂個故事。
2020年3月份陳浚霆重返無綫電視，佢究竟會唔會返去《開心速遞》劇組延續「龍璟風」嘅角色引起觀眾關注。最終佢有得繼續拍，並喺第865集（2020年5月3號）正式回歸。

家庭
陳浚霆有個家姐，佢親生阿媽喺佢12歲過身。佢阿爸2003年娶咗藝人顧紀筠續弦，之後再生多個仔。
楊玉梅

楊玉梅（英文：Strawberry Yeung Yuk-mui，1965年3月5號—）係香港無綫電視旗下女藝人。1988年以模特兒同特約演員身份出道，1990年度亞洲小姐競選得到最上鏡小姐、完美體態同季軍。
黃淑儀

黃淑儀（Gigi Wong，1949年10月10號—）係香港女演員同主持人。佢喺廣州出世，祖籍廣東開平，1968年第2期麗的電視藝員訓練班畢業後加盟麗的電視（亞洲電視前身），同年因事畀公司炒，佢轉投無綫電視，1973年曾經返過麗的，1975年再返無綫，拍唔少電視劇，1983年移民加拿大溫哥華。1990年代之後佢斷斷續續拍過幾套香港嘅電視劇，2005年開始幫無綫電視主持飲食節目。2019年1月，黃淑儀同無綫結束合約，為ViuTV拍飲食節目。2019年尾，佢因為半月板撕裂而腳痛，做咗個更換全膝人工關節置換手術。

演出
呢個表唔完整，歡迎加料。
關菊英

關菊英（1958年5月3號—），花名「大公仔」、「菊姐」，係香港前女藝人，已故藝人李香琴契女、已故音樂人黎小田前妻。

早年經歷
關菊英係土生土長香港人，1972年正式出道，之後演出過唔少無綫電視劇集，亦都唱過無數嘅電視劇主題曲同插曲，例如家傳戶曉嘅《田園春夢》（同伍衛國合唱）、《狂潮》、《過客》、《倆忘煙水裡》（同關正傑合唱）等等。

近年
1990年代移民加拿大溫哥華，直到2000年代之後回流香港復出，憑《溏心風暴》嘅演出同主題曲《講不出聲》重新引起觀眾留意，2011年更舉辦咗紅館個人演唱會，2015至2016年擔任顧嘉煇嘅榮休盛典以及金紫荊慈善演唱會嘅嘉賓。
胡渭康

胡渭康（William Hu Wai Hong，1966年5月25號—）係香港男藝人，曾經嘅前邵氏兄弟藝員、前無線電視同埋前亞洲電視旗下藝人。先後係1982年用歌手身份出道，同年加入小虎隊。佢自1986年首次加入無綫電視，1989年再轉投亞洲電視，2001年起一度引退，到2010年代復出幕前，2014年，下半年佢再次投身無綫電視，2023年，下半年佢正式離開無綫電視，結束22年嘅賓主關係。

演出
呢個表唔完整，歡迎加料。
默殺：無聲之地

《默殺：無聲之地》（A Place Called Silence，最初叫做「默殺」）係一套驚悚犯罪電影，柯汶利導演，黃健瑋、尹馨主演。
電影入選咗韓國釜山國際影展「新潮流New Currents」單元。
曲海峽

曲海峽（英文：Cook Strait）又叫庫克海峽，係紐西蘭嘅海峽，喺北島同南島之間。個名紀念占士曲船長。
維基同享有多媒體嘅嘢：曲海峽
羅托艾拉湖

羅托艾拉湖（英文：Lake Rotoaira）係紐西蘭北島火山高原陶波湖（Lake Taupō ）南面一個小湖，面積得13平方公里，被用作為託卡努水電站（Tokaanu Hydropower Station）嘅蓄水湖。
羅托艾拉湖係一個私家湖泊，係羅托艾拉湖信託基金（Lake Rotoaira Trust）管理嘅幾個私人湖泊之一，要有進入許可證先可以喺該湖釣魚之類嘅活動。
爾個湖南面係東加里羅山（Mount Tongariro），西面係較細嘅皮漢加（Pihanga）火山峰。 渠係由普圖溪（Pouto Stream）流入東加里羅河（Tongariro River）。
威靈頓

威靈頓（英文：Wellington、毛利文：Te Whanganui-a-Tara），中國大陸譯惠靈頓，係紐西蘭首都同第二大城，響北島最南面。
維基同享有多媒體嘅嘢：
威靈頓（類）
喺開放街圖（Open Street Map）嘅威靈頓地圖。
維基遊埠有呢篇旅遊嘅資源：威靈頓（英文）
南丁格爾群島

南丁格爾群島係南大西洋崔斯坦達庫尼亞嘅群島，由主島南丁格爾島同佢北面兩個島仔中島、史托荷夫島組成，西面係伊納克瑟布爾島，東面係歌賦島。
東山口站

東山口站（粵拼：dung1 saan1 hau2 zaam6；英文：Dongshankou Station）係廣州地鐵1號綫同6號綫嘅轉車車站，位置喺越秀區中山二路、中山一路、農林下路、署前路、東華北路嘅交界地底。不過兩個月台開放嘅時間都唔同，其中1號綫區域喺1999年6月28號開放，6號綫區域喺2013年12月28號開放。

樓層
呢個站一共有4層樓嘅地下區域，其中地下1樓係1號綫同6號綫站廳，有票務設施，客務中心同商鋪；地下2樓係1號綫嘅月台同6號綫嘅設備區；地下3樓係6號綫嘅緩衝層；地下4樓係6號綫嘅月台。雖然車站冇休息室，但廁所整咗喺6號綫月台北邊嘅位。

站廳
東山口站有2個站廳，分別係：
1號綫站廳
6號綫站廳
轉車通道
而車站嘅兩個收費區都係用咗轉車通道連埋一齊，而且免費區都喺嗮出面嘅過街隧道。成個車站都俾人行通道、車站商舖圍住嗮。而車站嘅商舖方面，都喺嗮1號綫嘅站廳嗰頭。而1號綫同6號綫站廳嘅收費區都有扶手電梯同樓梯去到月台都得；雖然話6號綫嗰邊有好多部𨋢可以去到月台，但係1號綫嗰邊就冇呢啲嘢玩。因為1號綫嘅專用𨋢喺車站嘅東邊免費區域入面，乘客如估有需要嘅話，可以向車站嘅工作人員查咗車飛之後嚟協助用。
另外，6號綫區域從月台到站廳分開咗兩部𨋢，冇連埋一齊。

月台
呢個站嘅1號綫月台就喺中山一路嘅地底，而6號綫月台就響署前路嘅地底。
東山口站嘅月台全景1號綫月台全景（去西朗嗰邊，喺2016年10月28號影。）6號綫月台全景（去長湴嗰邊，喺2016年10月28號影。）
另外，呢個站嘅1號綫月台東邊有袋狀軌響度。如估1號綫東邊嗰橛出咗故障嘅話，去廣州東站嘅列車就喺呢個站返轉頭站。

商舖同自助服務
而家嘅東山口站入面有好多唔同類嘅鋪頭畀乘客買嘢同埋食嘢，好似有便利檔、糖果舖同洗衫舖等。
另外，東山口站入面重有好多自助服務設施畀乘客用，包括咗建設銀行嘅自動櫃員機、自動販賣機、羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
美心西餅
7-Eleven
手作坊
建行越秀支行
棉元素

出入口
東山口站冚唪唥嘅出入口C出入口C出入口 D出入口D出入口 E出入口E出入口 F出入口F出入口 之前A出入口附近嘅過街通道嗰個出入口之前A出入口附近嘅過街通道嗰個出入口
呢個站一共有4個出入口，分別係C、D、E，F。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
1號綫同6號綫之間嘅轉車通道
呢個站最早喺1988年嘅地鐵路網規劃嘅初步方案入面話咗係1號綫嘅中途站，嗰時同而家嘅位差唔多。喺1997年嘅《廣州市城市快速軌道交通線網規劃研究（最終報告）》入面話咗，嗰時嘅東山口站係1號綫同3號綫嘅轉車車站。但由於嗰時車站都差唔多起好嗮，冇留低到任何轉車條件。就喺2003年嘅規劃入面，呢個站就改咗係1號綫同6號綫嘅轉車車站。

施工同開通
1號綫
到咗1993年12月28號，1號綫正式開始郁手起。到咗1999年2月16號先至起好同埋開通嗮成條1號綫之後開始營運。
6號綫
到咗2006年，6號綫正式開始逳手起。而車站為咗要起6號綫嘅轉車車站，所以之前嘅A出入口取消咗。而6號綫就喺2013年12月28號先至通車。

1號綫加裝月台幕門
喺2005年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門，重搞埋月台風道同埋管線改造工程。而呢個站嘅月台幕門方面，就喺2007年起好重開始用。

出入口
之前A出入口所在位。喺6號綫開通之前，佢同B、C、D呢3個出入口相通。
呢個站嘅出入口方面，以前凈係得1號綫開通嗰陣凈係得2個出入口，後嚟到咗6號綫開通咗嗰陣（2013年6月28號），出入口數量就多到4個。

東山口人行隧道
喺1998年12月，東山口人行隧道開始郁手起，而呢條隧道會將嗰時東山口站嘅A出入口同C出入口連埋一齊，工程喺2000年1月就搞掂嗮，但由於消防方面唔過關而一直冇開，直到2001年12月先至開放。
喺2013年12月28號之後，由於東山口站嘅A出入口通道變咗係轉車通道，重加入埋車站嘅收費區，所以佢哋喺轉車通道嘅西邊起咗棟閘門，平時係唔開畀人隨便入去嘅（費事俾人坐霸王車），而呢棟嘢喺緊急疏散嗰陣先至開畀人用。而家連去A出入口嗰段人行隧道都變咗掘頭路。但係東山口站新開嘅F出入口同人行隧直接連埋一齊，重有喺原嚟通去A出入口嘅隧道前面又加咗個出入口去到6號綫嘅車站同人行隧道嗰度。

利用狀況
呢個站附近係一個商業網點比較集中嘅地區，又係居住人口密集嘅老城區，隔離唔係幾遠嘅東山無軌電車總站就係廣州其中一個最舊嘅電車總站。加上車站嘅北邊有好多嘅商業圈响度，所以呢個站嘅客流都幾多下。

轉車須知
東山口站嘅1號綫同6號綫呢兩條地鐵嘅轉車方面，由於1993年嗰陣起嘅1號線冇事先留低轉車條件，所以要喺站廳嘅轉車通道入面嚟搞轉地鐵先至得。而呢個站係6號線同埋其它線路之間嘅轉車入面，轉車速度係排倒數第二。而轉車方面係需要先坐扶手電梯上到平臺，之後行條通道轉個彎，到咗站廳之後落一層樓，再搭扶手電梯落去先至可以到。

附近嘅建築同景區
呢個站附近嘅建築方面，左邊張相係廣東電信大廈，中間張相係東山百貨大樓，右邊張相係中山大學附屬第一醫院。

文化牆
東山口站嘅文化牆
東山口站嘅柱面裝飾
一直以嚟，呢個站響1999年2月19號開通1號綫之後到2013年12月28號晏晝兩點為止，呢個站係重未整文化牆嘅。到咗2013年12月28號晏晝兩點嘅6號綫開通咗之後，出現咗柱面裝飾，呢個站係6號綫首期工程——9個文化站入面嘅一個站。喺站廳入面整咗主題係「印象東山 西韻情懷」嘅文化藝術牆，佢嘅主要内容係舊時東山區入面嘅洋樓。而柱面裝飾嘅嘢都係東山洋樓。
食人魔

呢幅油畫描繪一隻食人魔（右邊好高大嗰個）想捉人嚟食。
廿一世紀初影到呢幅相，係一座雕像描繪一隻瞓緊覺嘅食人魔。
食人魔（粵音：sik6 jan4 mo1），又有譯做巨魔（粵音：geoi6 mo1），係歐洲一種傳說中嘅怪獸，响童話同現代奇幻故事當中都不時出現。唔同小說或者影視作品對食人魔嘅描述都有啲唔同。一般嚟講，食人魔嘅樣同形狀會大致似人類，但生得異常咁高大而且好多時好肥，傾向好醜樣，大力得嚟又頭腦簡單。佢哋最大嘅特徵係中意食肉，尤其係中意食人類或者家畜嘅肉。
講到食人魔嘅故仔，幾乎實係用食人魔做奸角嘅，但係都會有部份嘅作品會將食人魔描繪成比較正面嘅形象，例子可以睇吓《史力加》呢套奇幻片噉。
食人魔嘅英文名叫 ogre，可借入粵語作粵拼：ou1 gaa4。乸嘅食人魔又有叫 ogress。

主要特性
睇埋：山怪、半獸人同獨眼巨人
故仔通常會話食人魔棲息响啲山卡啦咁遠嘅地方，例如係陰暗嘅山窿、深山或者沼澤呀噉，如果有旅行嘅人類路過佢哋嘅住處，食人魔就會嘗試捉呢啲人嚟食。不過好出名嘅童話故事《著長靴嘅貓》又有講到好似貴族噉住喺城堡裡便嘅食人魔。
响外形上，食人魔通常生得異常咁高大而且仲好強壯，部份嘅作品可能會將佢哋描述做有成幾個大人咁高（可以睇返文頭嗰幅畫）。佢通常生得青面獠牙，亦有可能好肥有個大肚腩（因為食肉食得多）。啲人亦好興將食人魔描繪成係具有某啲「令人作嘔」嘅特徵，例如係皮膚上面生滿晒瘡，或者係個身散發住一陣陣汗或者死屍嘅臭味... 呀噉。
响行為上，食人魔最大嘅特徵係中意食肉，會捉人類或者家畜嚟食，好多時又會零舍中意食細路仔，例如童話故事《小手指公》嘅情節就有提到食人魔想捉班細路嚟食，但係班細路靠住機智逃離食人魔嘅魔掌。食人魔嘅其他常見特徵包括有「頭腦簡單」同埋「充滿攻擊性」等等。

文化描述
内文：童話故事同奇幻
英文 ogre 呢隻字，據講最先係借自 18 世紀嘅法國話嘅。法國童話作家沙略·佩羅响 1697 年已經有用到呢隻字詞，而且仲有證據指隻字詞可以再一路追溯到去 12 世紀嘅文學作品金碟故事（暫譯）嗰度：
"Et s'est escrit que il ert ancore
que toz li reaumes de Logres,
qui jadis fu la terre as ogres,
ert destruite par cele lance."
上面段字嘅大致粵譯如下：
「經文話佢會返嚟，
返嚟洛嘎斯嘅所有領域，
呢笪土地本來係屬於 ogre 嘅，
（佢）會用嗰把長矛摧毀佢哋（ogre）。」
多個出名嘅童話故事都有提到食人魔，例子有《著長靴嘅貓》、《小手指公》同埋某啲版本嘅《睡公主》呀噉。《著長靴嘅貓》講到身為主角嘅長靴貓用機智誅殺食人魔，係典型嘅「英雄打低食人魔」故仔。除此之外，亦可以睇睇《藍鬍鬚》—藍鬍鬚呢個角色嘅形象，被指係有啲似典型嘅食人魔。
現代嘅奇幻虛構作品亦成日會講到食人魔，例如係响廿一世紀初風靡全球嘅奇幻文學《哈利波特》、奇幻遊戲經典《龍與地下城》以及係 TCG 元祖《魔法風雲會》呀噉。奇幻片《史力加》亦幾受人注意，呢套戲以史力加呢隻食人魔做主角，講佢查實心哋唔壞，只不過係因為生得醜樣而受人誤解同排斥。

圖庫
插畫：藍鬍鬚將條有魔法嘅鎖匙交畀女主角。
插畫：食人魔想捉細路嚟食。
2024 年响瑞士影到嘅一座雕像；座雕像描繪食人魔响度食細路仔。
插畫：都係畫食人魔想捉細路嚟食。
插畫：長靴貓同食人魔（坐响張櫈上面受人服侍嗰個）會面。
呢幅畫描繪惡鬼著住佛教僧人噉嘅衫—日本嘅惡鬼都係一種食人怪獸，被指係好似西方嘅食人魔。

連結
維基同享有多媒體嘅嘢：Ogre
我哋啲食人魔肚餓啲㗎 （英文），電視橋段網講食人魔呢條橋段，以及係唔同嘅創作品點樣用呢條橋。
施治明

施治明，臺灣政治人物，省轄市實施地方自治後曾經做過臺南市長。
李超宇

李超宇，香港親中派經民聯人士。

政治立場同經歷
佢係香港親中派人士。
喺政府大幅度削減直選議席同排除民主派參選嘅2023年香港區議會選舉，李超宇曾經以經民聯名義參選地區直選（九龍城南），攞到10917票，成功當選。
林義雄

林義雄，台灣政治人物，曾經做過民主進步黨主席。
奧格斯堡足球會

奧格斯堡足球會（英文：FC Augsburg）係德國奧格斯堡一間職業足球球會，依家踢緊德國甲組足球聯賽‎。
楊明州

楊明州，台灣政治人物，曾經代理過高雄市市長。
楊請

楊請，臺灣政治人物，省轄市實施地方自治後曾經做過臺南市長。
禤國全

禤國全係香港親中派政治人物兼商人，上市公司東瀛遊執行董事兼其中一名創辦人。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
緬恩斯零五

緬恩斯零五（英文：1. FSV Mainz 05）係德國緬恩斯一間職業足球球會，依家踢緊德國甲組足球聯賽‎。
蘇南成

蘇南成，臺灣政治人物，省轄市實施地方自治後曾經做過臺南市長。
辛文炳

辛文炳，臺灣政治人物，省轄市實施地方自治後曾經做過臺南市長。
陳癸淼

陳癸淼，臺灣政治人物，省轄市實施地方自治後曾經代理過臺南市長。
龔俊龍

龔俊龍，香港親中派政治人物。

選舉經歷
喺2021年9月，佢成為香港特别行政區選舉委員會同鄉社團當然委員。之後佢喺李家超無提政綱嘅情況下，有份提名李家超參與2022年香港行政長官選舉。
帕丘卡足球會

帕丘卡（英文：C.F. Pachuca）係墨西哥帕丘卡嘅職業足球球會，依家踢緊墨西哥超級足球聯賽。
有利集團

有利集團有限公司（英文：Yau Lee Holdings Limited，港交所：00406）係香港一建築公司，1958年由黃業強創立，經營樓宇承建、建築相關服務、建築資訊科技、建材貿易、物業發展等等業務。
有利集團股份自1991年起喺香港聯合交易所主板上市。公司總部喺九龍灣常悅道9號企業廣場1座10樓。
Jakke Erixson

Jakke Erixson（1986年3月14號—），係瑞典詞曲作家同音樂製作人。
翁虹

翁虹（1968年9月17號—）係1989年度亞洲小姐競選冠軍，三圍35C、24、36，身高167厘米，體重49公斤，處女座。
蔣怡

蔣怡（英文：Coco Chiang，1977年5月12號—）係模特兒、演員、主持人，香港邵氏兄弟旗下藝人，喺江蘇常州出世。廣州外國語學院（家下廣東外語外貿大學）畢業。1998年參加廣東省模特兒大賽入咗前十名，1999年參加上海國際模特兒大賽再入咗前十名。

演出
呢個表唔完整，歡迎加料。